A TANÁCS 1945/2006/EK, EURATOM RENDELETE
(2006. december 11.)
a rendszeres készenléti szolgálatért pótlékokra jogosult tisztviselők kategóriáinak meghatározásáról, valamint azok mértékéről és feltételeiről szóló 495/77/EGK, Euratom, ESZAK rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre,
tekintettel az Európai Közösségek tisztviselőinek személyzeti szabályzatáról és a Közösségek egyéb alkalmazottainak alkalmazási feltételeiről szóló 259/68/EGK, Euratom, ESZAK rendeletre (1), és különösen a személyzeti szabályzat 56b. cikkének második bekezdésére,
tekintettel a Bizottságnak a személyzeti szabályzati bizottsággal folytatott konzultációt követően benyújtott javaslatára,
mivel a 495/77/ EGK, Euratom, ESZAK rendeletet (2) módosítani kell annak érdekében, hogy alkalmazkodjon az európai intézményekben rendszeres készenléti szolgálat iránt felmerülő megváltozott igényekhez,
ELFOGADTA EZT A RENDELETET:
1. cikk
A 495/77/EGK, Euratom, ESZAK rendelet a következőképpen módosul:
1.
Az 1. cikk (1) bekezdésének első albekezdése helyébe a következő szöveg lép:
„Az a tisztviselő, aki
-
kutatási és befektetési költségvetés előirányzataiból fizetett és a Közös Kutatóközpont létesítményében vagy közvetett programban áll alkalmazásban, vagy
-
műveleti költségvetés előirányzataiból fizetett és műszaki berendezéseket működtet, illetve felügyel, vagy biztonsági osztályon vagy egyéb, biztonsági feladatokat is ellátó szolgálatnál, információs és kommunikációs technológiai szolgáltatási osztályon, recepción, a közös kül- és biztonságpolitika (KKBP)/európai biztonsági és védelmi politika (EBVP) műveleteit vagy szükség- és válsághelyzet koordinációjára vonatkozó szabályokat segítő osztályon áll alkalmazásában vagy olyan szolgálatnál, ahol a tagállamoknak napi 24 órában segítség nyújtása érdekében létrehozott rendszer keretében történő feladatok végrehajtása érdekében rendszeresen szükséges az állandó rendelkezésre állás,
akit a személyzeti szabályzat 56b. cikkével összhangban rendszeresen készenléti szolgálat elvégzésére kérnek fel, pótlékra jogosult.”
2.
A 3. cikk helyébe a következő szöveg lép:
„3. cikk
Minden év áprilisában a Bizottság egy jelentést juttat el a Tanácshoz az egyes kategóriákban az e rendeletben említett pótlékban részesülő tisztviselők és alkalmazottak számára vonatkozóan, különösen utalva azokra az esetekre, amikor a pótlék odaítélésére az 1. cikk (1) bekezdése második albekezdésének rendelkezései alapján került sor.”
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. december 11-én.